Mindhunter

Mindhunter estatubatuar telesail dramatikoa da, John E. Douglas eta Mark Olshaker idazleek 1995ean argitaraturiko Mindhunter: Inside the FBI's Elite Serial Crime Unit saiakeran oinarrituta. Joe Penhall, Charlize Theron eta David Fincher ekoizle exekutiboen artean aurki ditzazkegu. Azken hau telesailaren zuzendari ere delarik, eta Joe Penhal gidoilaria. Telesaila 1970eko hamarkadaren amaieran Ikerketa Bulego Federaleko (FBI) Portaera Zientzien Unitatearen sorreran eta serieko hiltzaileei egindako elkarrizketetan oinarritzen da.

Telesailaren lehenengo denboraldia 2017ko urriaren 13an estreinatu zen Netflix plataforman. Bigarren denboraldia, aldiz, 2019ko abuztuaren 16an estreinatu zen plataforma berean. 2020ko urtarrilean, Netflixek hirugarren denboraldi bat iragarri zuen, nahiz eta Fincher-ek beste proiektu batzuk lehenetsi nahi zituela adierazi zuen.

Argumentua 

Holden Ford FBI agente gaztea eta Bill Tench beteranoa, ikerketa soziologiko batean murgiltzen dira, argitzeko zerk izan duen eragina hiltzaileengan hilketa horiek egiteko. 1970eko hamarkadan berritzailea zen metodologia bati ekiten diote: kartzeletara joan, eta serieko hiltzaileak elkarrizketatzea, aurrez aurre.

Aktoreak 
Nagusiak

 Jonathan Groff: Holden Ford. Jokabide Analisien Unitateko FBIko agente berezia.
 Holt McCallany: Bill Tench. FBIko agente berezia, Jokabidea Aztertzeko Unitatekoa.
 Hannah Gross: Debbie Mitford. Soziologoa eta Holden Ford agentearen bikotekidea. 
 Anna Torv: Wendy Carr Portaera Zientzien Unitateko psikologoa.
 Cotter Smith: Shepard. FBIko Entrenamenduko Akademia Nazionaleko unitateburua.

Errepikariak

 Stacey Roca: Nancy Tench, Billen emaztea.

Sonny Valicenti: Dennis. (1. denboraldia)

 Cameron Britton: Edmund Emil Kemper III.

 Michael Cerveris: Ted Gunn, Shepard ordeztea Jokabide Analisien Unitateko ikuskatzailea. (2. denboraldia)

 Lauren Glazier: Kay Manz, Carren zerbitzari eta maitalea. (2. denboraldia)

 Christopher Livingston: Wayne Williams. (2. denboraldia)

 Joe Tuttle: Greg Smith detektibea.

 Alex Morf: Mark Ocasek detektibea.

 Duke Lafoon: Gordon Chambers detektibea.

 Peter Murnik: Roy Carver detektibea.

 Sam Strike Montie Rissell.

 Happy Anderson: Jerry Brudos.

 Sierra McClain: Tanya Clifton, Atlantako hilketa kasuak Holdenera eramaten dituen hoteleko langilea. (2. denboraldia)

 June Carryl: Camille Bell aktibista. Atlantan hildako gazteetako baten ama da. (2. denboraldia)

 Regi Davis: Maynard Jackson, Atlantako alkatea. (2. denboraldia)

 Sonny Valicenti: Dennis Rader (BTK hiltzailea). (2. denboraldia)

 Damon Herriman: Charles Manson. (2. denboraldia)

 Christopher Backus: Tex Watson.

Atalak 
1.denboraldia (2017)

Kritika 
Metacritic orriak 80 puntu eman zizkion telesailari, 35 iritzi profesional kontuan hartuta; horrek esan nahi du, oro har, kritikak aldekoak izan zirela.
Rotten Tomatoes webgunean, Mindhunterren lehen denboraldian, % 97ko onarpena lortu zuen, 96 aipamen profesional kontuan hartuta. Rotten Tomatoes-en adostasuna da:
Mindhunter distinishes itself in a crowded genre with ambitiously cinematic visuals and a meticulous attention to character development.
Mindhunter genero abarrotatu batean nabarmentzen da, asmo handiko irudi zinematografikoekin eta pertsonaien garapenari arreta berezia eskainiz.
Telesailaren bigarren denboraldian kritikoek %98ko onarpena lortu zuten Rotten Tomatoes   webgunean, eta % 83koa Metakritic-en.

Erreferentziak

Kanpo estekak 

Netflixeko telesailak
1970eko hamarkadan girotutako telesailak
Ameriketako Estatu Batuetako telesailak
Telesail dramatikoak
Ameriketako Estatu Batuetan girotutako telesailak